Foto: FAH, Tomislav Miletic/PIXSELL



RADNIČKA fronta za danas je najavila akciju, točnije kontraprosvjed moliteljima ispred KBC Sestara milosrdnica u zagrebačkoj Vinogradskoj ulici.

Aktivisti Radničke fronte tamo će se okupiti u podne kako bi prosvjedovali protiv molitelja koji već tjednima neumorno mole protiv abortusa, a zbog čega se u javnosti podigla značajna polemika.

Na najavu akcije RF-a osvrnuo se saborski zastupnik Željko Glasnović putem svojeg Facebook profila.

Glasnović: Stanimo u zaštitu onih koji se molitvom zauzimaju za život

"Radnička fronta u Subotu 29. 10. 2016.g. s početkom u 12,00 sati organizira napad i akciju na molitelje za život ispred KBC Sestara milosrdnica (Vinogradska bolnica).

Pozivam svakog domoljuba da dođe i stane u zaštitu onih koji se zauzimaju molitvom za život. Ne dozvolimo tim crvenim banditima napadati mirne i nedužne ljude.

Tekst se nastavlja ispod oglasa

Bog i Hrvati/ce", napisao je Glasnović.

Radnička fronta kratko je reagirala na Glasnovićevu objavu.

Radnička fronta: Vidimo se tamo

"Željko Glasnović poziva "domoljube" na današnju akciju RF-a u Vinogradskoj u podne. Vidimo se svi tamo", napisali su na svojem Facebook profilu.